## Metrovalencia ha facilitat el major nombre de desplaçaments de la història en Falles amb 2,5 milions de viatges del 15 a la matinada del 20

*** El servici continuat des de la *plantà* fins a la *cremà* més els dos caps de setmana previs van sumar 3,6 milions d’usuaris
* El dia amb més passatgers va ser el dissabte 16, amb 595.102 i Xàtiva l’estació amb més moviments, 218.655
* Salomé Pradas ha destacat l’increment del 8 % respecte a 2023 i ha agraït “l’esforç fet per tot l’equip d’FGV”**

Metrovalencia ha facilitat 2.564.219 desplaçaments per la xarxa de metro i tramvia en els principals dies de Falles, del 15 a la matinada del 20, el major nombre de viatges de la història en les festes, segons es desprén de les primeres dades analitzades per Ferrocarrils de la Generalitat Valenciana (FGV).

La consellera de Medi Ambient, Aigua, Infraestructures i Territori, Salomé Pradas, ha destacat que “estes xifres han sigut possibles gràcies al servici continuat durant 120 hores” i que ha suposat “un increment del 8 % respecte al passat any”, la qual cosa convertix el servici de metro i tramvia d’estes Falles “el del resultat de moviments més ampli de la història”.

Pradas, qui ha recordat que “si a estes cinc jornades sumem els dos caps de setmana previs en els quals també hi va haver servicis especials, la xifra de viatgers ascendix als 3.659.65”, ha volgut agrair “a tot l’equip d’FGV implicat en les Falles el seu esforç i dedicació perquè tot discorreguera de la millor manera possible”.

**Dies més concorreguts**

El dissabte 16 de març ha sigut la jornada en la qual s’ha produït un major moviment d’usuaris en la xarxa de metro i tramvia, en comptabilitzar-se 588.766 en les principals jornades festives. Li va seguir el diumenge 17, amb 557.853; el dilluns 18, amb 533.324; el divendres 15, amb 462.551; i finalment el dimarts 19 i la matinada del 20, amb 421.831 viatges.

Per estacions, Xàtiva ocupa la primera posició ja que acumula 218.655 moviments, seguida de Colón, amb 141.517; Àngel Guimerà amb 121.596; Plaça Espanya, amb 116.805, i Amistat, amb 78.758 clients. Després ja apareixen Alameda, amb 77.289; l’estació de metro de Benimaclet, amb 73.468; Marítim, amb 55.400; Bailén, amb 55.020; i Ayora, amb 52.830 passatgers.

Quant al metro, la línia 3 (Rafelbunyol-Aeroport) va ser la que més viatgers va aportar en els cinc principals dies festius, amb 466.749, seguida de la línia 5 (Marítim-Aeroport), amb 432.194; la línia 7 (Marítim-Torrent Avinguda), amb 348.073; la línia 1 (Bétera-Castelló), amb 339.965; la línia 2 (Llíria-Torrent Avinguda), amb 327.683 i la línia 9, amb 285.997 clients.

En el tramvia, la línia 4 (Mas del Rosari -Doctor Lluch) va desplaçar 178.831 passatgers, seguida de la línia 10 (Alacant-Natzaret), amb 114.719; la línia 6 (Tossal del Rei-Marítim), amb 61.408; i la línia 8 (Marítim-Neptú), amb 8.600 clients.

Per la seua part, el primer cap de setmana, 2 i 3 de març, es van registrar 527.865 viatges, i el segon, 9 i 10, un total de 567.573, la qual cosa suposa 1.095.438 desplaçaments que cal sumar als principals dies festius.

Fecha: 20/03/2024